Osnovna škola Ivana Mažuranića

Javorinska 5, 10040 Zagreb

KLASA: 003-06/21-01/05

URBROJ: 251-137-02-21-02

U Zagrebu, 06.04.2021.

**ZAKLJUČCI**

sa konstituirajuće sjednice Školskog odbora održane dana 06. travnja 2021. godine u školi s početkom u 12:00 sati.

Prisutni su novoizrabrani članovi Školskog odbora: Ankica Matejaš Vavžik (predstavnica Radničkog vijeća), Renata Glasnović Skenderović, Sanja Krznarić (predstavnice Učiteljskog vijeća) i Iva Bojčić (predstavnica Vijeća roditelja). Predstavnici osnivača nisu prisutni jer nisu imenovani.

Sjednici prisustvuje ravnatelj Nikola Šandrk, prof. i tajnica Lidija Jakimenko bez prava odlučivanja.

Sjednicu je sazvao ravnatelj škole sukladno članku 40. Statuta Škole.

Ravnatelj je konstatirao da postoji kvorum i predložio sljedeći:

**DNEVNI RED:**

1. Utvrđivanje predsjedavatelja sjednice (najstariji član do izbora predsjednika)
2. Izvješće predsjedavatelja sjednice o imenovanim članovima Školskog odbora
3. Verificiranje mandata imenovanih članova Školskog odbora
4. Izbor predsjednika i zamjenika predsjednika Školskog odbora
5. Razno – pitanja i prijedlozi.

Dnevni red je jednoglasno prihvaćen.

**Ad1.** U skladu s člankom 40. Statuta Škole utvrđeno je da je predsjedavatelj sjednice Sanja Krznarić kao najstariji član i ona će rukovoditi konstituirajućom sjednicom do izbora predsjednika Školskog odbora.

**Ad2.**  Predsjedavateljica ističe sljedeće: temeljem Odluke o imenovanju člana Školskog odbora ispred Učiteljskog vijeća imenovana je Sanja Krznarić i Renata Glasnović Skenderović. Temeljem Odluke o imenovanju člana Školskog odbora ispred Radničkog vijeća imenovana je Ankica Matejaš Vavžik. Temeljem Odluke o imenovanju člana Školskog odbora ispred vijeća roditelja imenovana je Iva Bojčić.

Predstavnici osnivača još nisu imenovani.

**Ad3.** Nakon provjere identiteta prema Odlukama o imenovanju, verificiran je mandat na 4 (četiri) godine sljedećim članovima Školskog odbora:

* Sanji Krznarić i Renati Glasnović Skenderović kao predstavnicima Učiteljskog vijeća
* Ankici Matejaš Vavžik kao predstavnici Radničkog vijeća
* Ivi Bojčić kao predstavnici Vijeća roditelja.

Predstavnicima osnivača mandat će biti verificiran po primitku Odluke o imenovanju od strane osnivača.

**Ad4.** Sukladno članku 43. Statuta škola za predsjednicu Školskog odbora na mandat od 4 (četiri) godina imenuje se, jednoglasno, Iva Bojčić.

Za zamjenicu predsjednice Školskog odbora na mandat od 4 (četiri) godine imenuje se, jednoglasno, Ankica Matejaš Vavžik.

Zapisnike Školskog odbora pisat će tajnica škole Lidija Jakimenko.

**Ad5.** Drugih pitanja i prijedloga nije bilo.

Sjednica je završila u 13:15 sati.

Zapisničar: Predsjednica Školskog odbora:

Lidija Jakimenko Iva Bojčić, prof.